སྲོལ་རྒྱུན་གྱི་རྨ་བྱའི་ཞབས་བྲོར་རོལ་དབྱངས་དཀྲོལ་མི་དགོས་པར་དེ་ནི་རང་གཏོང་རང་འཁྲབ་དང་ཕན་ཚུན་དྲི་བ་དྲིས་ལན་ཀྱི་རྣམ་པའི་འཁྲབ་སྟོན་ཞིག་ཡིན།གཞས་གདངས་འཁྲུག་ཆ་དོད་ཅིང་།དབྱངས་རྟ་སྙོམས་པ་དང་།གཞས་ཚིག་གོ་བདེ་ལ་ཤེས་སླ་བ་དང་དེ་བས་དགོད་བྲོ་བ་ཞིག་ཡོད།གཞས་ཚིག་ལ་ཁྱོན་དུམ་བུ་བཅོ་ལྔ་ཡོད་ལ།དེ་ནི་རྒྱ་གར་ཤར་རྒྱུད་ཀྱི་རྨ་བྱ་མི་ཡི་གཟུགས་སུ་བཀོད་དེ་ལྷམ་དང་གོས་གྱོན་སྟངས་དང་།ཤེལ་ཀོ་ལྟ་སྟངས།སྐྲ་ཤད་སྟངས་སོགས་མགོ་ནས་མཇུག་བར་མཚོན་པ་ཞིག་ཡིན།ཞབས་བྲོའི་སྟངས་སྟབས་ཀྱང་མགྱོགས་པ་དང་མཛེས་ཉམས་ལྡན་པ་ཞིག་ཡོད།རྨ་བྱ་ནི་མཛེས་སྡུག་ལྡན་པ་དང་བཀྲ་ཤིས་པའི་མཚོན་རྟགས་ཤིག་ཡིན་ཞིང་།རྨ་བྱའི་ཞབས་བྲོ་ནི་གྲོ་མོ་བས་ཡིད་དུ་འོང་བའི་འཚོ་བར་རེ་སྙེག་བྱེད་པའི་མཚོན་ཚུལ་ཞིག་རེད།